title: آزال (هاوا یوللاری)
text: آذربایجان هاوا یوللاری، قیساجا (آزال)، آذربایجان جومهوریتی نین ان بؤیوک هاوایولو شیرکتی، و آذربایجان جومهوریتی نین میلّی هاوا داشیجی سی دیر. آزالین باش دولاندیران یئری باکی شهرینده، میلتلر آراسی استانداردلارا و میلتلر آراسی مولکی هاوایولچولوق (ایکائو) CAT۳ F۴ بولمه‌لرینه اویغون، حیدر علیئو اولوسلارآراسی هاوا آلانیندا یئرلشیر.
  
  آزال ۲۵ هاواگمی سیندن عیبارت اولان اورتا یاشی ۷ ایل اولان ان یئنی اوچاق پارکینا صاحیبدیر.
  آزال ۱۹۹۲جی ایلدن، میلتلر آراسی هاوا داشیجیلیق تشکیلاتی (IATA) نین عوضوودور.
  
  آذربایجان هاوایولچولوق تاریخی 
  ۱۹۱۰جو ایل ۲۰ اوکتوبر تاریخینده باکی شهرینده بیرینجی طیاره اوچموشدور. آذربایجانین هاوایولچولوق ایله بیرینجی تانیشلیغیندان سونرا هاوا نقلیاتی نین یئنی نؤوعونون بؤلگه ده رسمیت تاپماسی اۆچون ۱۳ ایل ایسته نیلیردی. ۱۹۲۳جو ایلده زاکاویا زاقافقازیا مولکی هاوا یولچولوق سهاملی توپلومو یارادیلمیشدیر. اونون قوروجولاری موغان ملیوراسیا و تیکینتی تشکیلاتلاری، خزر دنیز گمیچیلیگی و آزنفت اولموشدور. "زاکاویا"نین طیاره‌لریندن گؤیدن عکسو چکیلیشلری نین آپاریلماسیندا، تعجیلی یوکلرین چاتدیریلملسیندا و پوست داشیماسیندا ایشه آپاریلماسیندا نظرده توتولوردو.
  
  آزالین طیاره‌لری
   ایرباس A۳۱۹-۱۰۰
   ایرباس A۳۲۰-۲۱۴
   ایرباس A۳۴۰-۵۴۲
   بویینگ ۷۵۷-۲۰۰
   بویینگ ۷۶۷-۳۰۰ER
   بویینگ ۷۸۷-۸
   ایمبرایر ۱۷۰-۱۰۰LR
   ایمبرایر ۱۹۰-۱۰۰
  
  آزال اوچوش یئرلری 
  آزال هاوایولو شیرکتی نین، اوچوش یوللاری ۱۵ اؤلکه ده ۲۸ بؤلگه دن عبارتدیر. ۲۰۱۴جو ایلده آذربایجان هاوا یوللاری ۱.۸ میلیوندان چوخ موسافیر داشیمیشدیر.
  
  باش وئرن ایتفاقلار 
   ۵ دسامبر ۱۹۹۵. آزالا مخصوص ناخچیوان-باکی خطی ایله یول دوشموش توپئلوف ۱۳۴ طیاره قالخدیقدان بیر نئچه دقیقه سونرا سول موتورو ایشدن دوشوب، بورت موهندسی ایسه سهواً ساغ موتورو سؤندوروب. پیلوت (اوچاق سورَن، خلبان) اوچاغی شوملانمیش ساحه یه ائندیرمگه قرار وئریب. یوخاری گرگینلیکلی الکتریک دکل تئللرینه توخونان اوچاق آلیشیب، ۸۲ نفردن ۵۲ سی جانلارینی الدن وئریب.
   ۱۵ مئی ۱۹۹۷. آزالین یاک ۴۰ طیاره‌سینده گنجه یاخینلیغیندا اؤیرنجی جاوان خلبانلار ۴جو دایره نی قورتاراندا ، طیاره بؤیوک بوجاق آلتیندا شیغاراق یئره چیرپیلیب  و ۶ نفرین هامیسی جانلارینی الدن وئریب. سونرادان آراشدیرما زامانی طیاره‌نین اوکسیژن بالونوندا گولـلَه ایزی گؤرونوب. معلوم اولوب کی، کیمسه آلچاقدان اوچان طیاره‌یه آتش آچیب. همن گون هاواآلانی یاخینلیغیندا، آذربایجان اوردوسو تعلیم ده ایمیش.
   ۲۳ دسامبر ۲۰۰۵. باکی دان آکتائو شهرینه اوچان آنتونوو An-۱۴۰ طیاره تکنیک عیبه گؤره باکی نین ۳۰ کیلومتر شومالیندا خزر دنیزینه دوشوب ۱۸ موسافیر و ۵ اوچوش کادری جانلارین الدن وئریرلر.
   ۱۲ آوقوست ۲۰۱۰. ایستانبول آتاتورک هاوا آلانیندا آزالین A۳۱۹ طیاره‌سی ائنمه زامانی، اوچوش-ائنمک باندیندان قیراغا چیخیب. اوچاق یئره اوتوراندان سونرا بانددان قیراق تورپاق بؤلومه گیریب. سونوندا طیاره‌نین بورنو ساغ طرفدن قیریلیب. یولچولارا بیر شئی اولماییب ساغلام قالیبلار.
  
  قایناقلار 
  
  هاوا یوللاری